- Hindi News
- National
- 17 माह की प्रियंका के पेट में कैंसर, इलाज के लिए पिता को 5 लाख रुपए की जरुरत
17 माह की प्रियंका के पेट में कैंसर, इलाज के लिए पिता को 5 लाख रुपए की जरुरत
ग्राम पंचायत रमपुरा टगर निवासी मायाराम पटेल की 17 माह की बेटी प्रियंका को पेट का कैंसर है। डॉक्टरों ने उसका इलाज जल्द से जल्द शुरू कराने की बात कही है। क्योंकि बीमारी ने उसे 80 प्रतिशत जकड़ लिया है।
परेशानी की बात यह है कि पीड़ित का पिता चाहते हुए भी अपनी बेटी का इलाज नहीं करा पा रहा है। क्योंकि उसके इलाज के लिए करीब 5 लाख रूपए डॉक्टर मांग रहे हैं। मायाराम पटेल ने बताया कि करीब छह माह पहले उनकी बेटी को पेट में दर्द हुआ था। आसपास इलाज कराया, लेकिन कोई आराम नहीं हुआ। इसके बाद किसी ने उन्हें जबलपुर ले जाने की सलाह दी। जबलपुर में इलाज कराया तो बताया कि उनकी बेटी को कैंसर है। उसका इलाज किसी बड़ी हास्पिटल में कराओ। उन्होंने बताया कि वह अभी तक अपनी बेटी के इलाज के लिए करीब 70 हजार रूपए खर्च कर चुके हैं। इसके आगे इलाज कराने की क्षमता नहीं है। क्योंकि वह सब्जी का धंधा करके अपने परिवार का भरण-पोषण कर रहे हैं।
डॉक्टरों ने इलाज के लिए 5 लाख रूपए की बात कही है। इतना पैसा वह कहां से लाएंगे। शनिवार को वह आर्थिक मदद के लिए हटा विधायक उमादेवी के पास भी गए थे, लेकिन वहां पर नहीं मिलीं। ऐसे में परिजन निराश हो गए हैं, उन्हें कोई मदद करने वाला नहीं मिल रहा है। इस संबंध में कलेक्टर डॉ. श्रीनिवास शर्मा का कहना है कि परिजनों से मुझे से संपर्क नहीं किया है, यदि करेंगे तो राज्य बीमारी सहायता से इलाज कराएंगे।
tgl_Latn sot_Latn hin_Deva hin_Deva hin_Deva hin_Deva hin_Deva